**Әлифба бәйрәме**

**Алып баручы**. Кадерле укучылар , хөрмәтле әти- әниләр, килгән кунаклар ! Бүген бездә зур бәйрәм- “Әлифба бәйрәме”! Әле 1 сентябрь иртәсендә генә мәктәп бусагасын тәүге тапкыр атлап кергән нәни дусларыбыз беренче җиңүләрен бәйрәм итәләр.

Әйе ,хәрефләрне тану , иҗекләп укырга өйрәнү җиңел булмады. Әмма без тырыштык.

Хөрмәтле ата- аналар! Әлифба бәйрәме сезнең өчен зур тантана ул. Балаларыгызның ирешкән уңышларында сезнең дә өлешегез зур. Сезнең һәркайсыгызга шатлык –куанычлар, яңадан-яңа уңышлар телим.

Күчкәнме бу залга –дөньяның бар яме.

Күңелләр түрендә әлифба бәйрәме

Бу матур бәйрәмгә кушыл , дус, әйдәле

Дөньяны гөрләтеп әлифба бәйрәме.

**1 ук.** Тышта ап-ак кар яуганда

Без җыелдык бәйрәмгә

Безнең шатлык эчкә сыймый

Сезгә ничек сөйләргә?

**2ук.** Бүген бездә зур тантана

Моңсу да ул, ямьле дә

Әлифбабыз китә бездән

Бу көн калыр хәтердә.

**3ук**. Алтын яуган көзге көндә.

Тыйнак үттек класска,

Әлифбаны кулга алдык,

Әй сөендек шул чакта.

**Әлифба**.

Исәнмесез, минем нәни дусларым. Мин бүген зур бәйрәмгә килдем.

Мин Әлифба, таныйсызмы,

Танымыйм дип тормыйсызмы?

Юктыр-юктыр , ышанам,

Сезне күреп шатланам.

Исемдә һәрберегезнең

Күңелле йөзләрегез.

Яхшы дигәч ,укытучыгыз,

Елмайды күзләрегез.

Хәзер инде зур кешеләр,

Балалар булдыгыз сез.

Төрле-төрле китапларны Яратып укырсыз сез .

**Ә хәрефе** Әтәч бии әрҗәдә, ди

“Әкәмәт!” –дип көләсезме?

“Әтәч” , “Әрҗә”сүзләрендә

Ничә “Ә “ бар беләсезме?

**Л хәрефе**. Лимон үскән җылы якта

Бигрәк тә ямьле диләр

“Л” хәрефен яхшы белсәң

Лимон да тәмле диләр

**И хәрефе**. Икмәк илдә иң кадерле,

Икмәкне ипләп кап син

Икмәк сүзендәге “И” не

Теләгән кеше тапсын!

**Ф хәрефе**. Фил китергәннәр циркка ,

Йөз кешелек ашый , ди.

Һәр көнне борыны белән

Физзарядка ясый , ди.

**Б хәрефе** . Бакалар җырлый буада,

Отып калырга уйлыйм.

“Б” хәрефен яхшы белеп

“Бишле” алырга уйлыйм.

**А хәрефе**.Алма бакчасында- алма

Әтием алма ташый.

“А” хәрефен өйрәнәм мин,

Алмалар ашый-ашый.

**Җыр** “Алфавит”

**Алып баручы.**  Мәктәптә сез нәрсәләр өйрәндегез?

**1ук**. Әлифбада утыз тугыз

Хәрефне без өйрәндек.

Җырлар итеп җырладык та

Шигырь итеп сөйләдек.

**2 ук**. Хәреф безгә юлны ачты

Әкиятләр иленә.

Шигырьләр һәм хикәяләр

Өйрәндек без тиз генә.

**3 ук**. Сәнгатьле итеп сөйләргә,

Аңлаешлы укырга,

Табышмаклар чишәргә

Өйрәттең , син Әлифба.

**4 ук**. Әлифба , аларны безгә син өйрәттең,

Әлифба , китәсең , килмәссең моннан соң .

Әмма син гомергә күңелдә каласың.

**5 ук**. Әлифба, әлифба , китәсең бит инде.

Җыр итеп җырлыйбыз иң соңгы битеңне.

**Җыр**. “Әлифба”

**Әлифба.** Менә, дуслар минем сездән

Китәр сәгатем җитте.

Яратыгыз әти-әнине

Сөекле туган илне.

**Бергә**. Рәхмәт сиңа , Әлифба !

**1ук**. Нигә безгә куанмаска

Без бит инде зур үстек.

Әлифбаны тәмамлап ,

Әдәби укуга да күчтек.

**Әдәби уку.**

Исәнмесез , дусларым.

Дусларым, якыннарым-

Сүзләр, хәрефләр.

Китердем мин сезгә бик күп

Бүләк- дәресләр.

Бүгеннән без фән иленә

Бергә барабыз.

Ләкин башта ни беләсез,

Әйтеп карагыз!

**Алып баручы.**  Хөрмәтле әти -әниләр хәзер укучылар әйткән табышмакларның җавабын табабыз.

**1ук.** Җем-җем итә

Җемелдәп китә.

**2 ук**. Йомры- йомшак сары йомгак

Тәгәрәп йөри чирәмдә.

**3 ук**. Хәбәрләр ташып тора

Араны тоташтыра

**4 ук**. Тукайга да, Җәлилгә дә

Сәйдәшкә дә куйганнар.

Нәрсә соң ул туганнар?

**5ук**. Көн йөри, төн йөри

Бер атлам җир китә алмый..

**Әдәби уку**. Табышмакларны да бик яхшы беләсез икән.Бик рәхмәт. Ә хәрефләрне сезгә тагын нинди китап өйрәтте?

**Бергә**. Азбука

**1ук .** “А” Аист с нами прожил лето,

А зимой гостил он где-то.

**2ук.** “З” Звёзды видели мы днём,

За рекою над Кремлём.

**3 ук.** “Б” Бегемот разинул рот,

Булки просит бегемот.

**4 ук**. “У” Ученик учил уроки

У него в чернилах щёки.

**5 ук.** “К” Кот ловил мышей и крыс,

Кролик лист капустный грыз.

**Җыр**. “Учат в школе”

**Математика**. Исәнмесез, дуслар . Минем дә сезне сынап карыйсым килде. Бик күп мисал, мәсьәләләр чиштек. Әйдәгез , кем җитез икән?

1. Керпе гөмбәгә барды

9 ак гөмбә тапты.

3 не куйды энәсенә

Калганын кәрзиненә

Керпе ничә гөмбәне

Кәрзиненә куйды?

1. Айдар китте урманга,

Тәмле җиләк җыярга.

Менә 10 җиләк тапты

5есен авызына капты.

Ничә калыр чиләктә ?

Уйла , тизрәк исәплә.

3.7 малай урамга,

Чыкты футбол уйнарга.

Өчәү килде тагын да

Исәплә син барын да.

4. Ак каенда 3 чыпчык

Түбәдә 5 сыерчык.

Әйтмәс микән берегез

Барысы ничә кошчык?

**Бергә**. Рәхмәт сиңа , математика !

**Җыр.** “Туган телем”

**Алып баручы.** Әлифба сезне туган илне сөяргә , туган телне сөяргә өйрәтте. Безнең алга таба укып китә торган китапларыбыз”Татар теле”, “Әдәби уку”.

Бүген сезне котларга әти**-**әниләрегез дә килде. Без аларга зур рәхмәт әйтәбез.Чөнки аларның тырыш хезмәте белән сез укырга , язарга өйрәндегез.

(Балалар үз куллары белән әзерләгән бүләкләрне тапшыралар)

Әти -әниләрнең котлавы.

**1ук**. Сезнең алда без

Вәгъдә бирәбез:

Ялкауланмаска,

“2” ле алмаска,

Тырыш булырга,

“5”кә укырга

**Җыр** “Мәктәп**”**